title: 2019 m. kovo 26 d. Europos Parlamento sprendimas (ES) 2019/1484 dėl Europos inovacijos ir technologijos instituto 2017 finansinių metų sąskaitų uždarymo

text:
27.9.2019

               LT

               Europos Sąjungos oficialusis leidinys

               L 249/232

      EUROPOS PARLAMENTO SPRENDIMAS (ES) 2019/1484
      2019 m. kovo 26 d.
      dėl Europos inovacijos ir technologijos instituto 2017 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Europos inovacijos ir technologijos instituto 2017 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos inovacijos ir technologijos instituto 2017 finansinių metų metinių ataskaitų kartu su Instituto atsakymu (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2017 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2019 m. vasario 12 d. rekomendaciją dėl patvirtinimo, kad Institutas įvykdė 2017 finansinių metų biudžetą (05825/2019 – C8-0097/2019),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (4), ypač į jo 70 straipsnį,

                  —

                  atsižvelgdamas į 2008 m. kovo 11 d. Europos Parlamento ir Tarybos reglamentą (EB) Nr. 294/2008, įsteigiantį Europos inovacijos ir technologijos institutą (5), ypač į jo 21 straipsnį,

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 (6) 208 straipsnyje, ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir IV priedą,

                  —

                  atsižvelgdamas į Biudžeto kontrolės komiteto pranešimą (A8-0152/2019),

         1.

            pritaria Europos inovacijos ir technologijos instituto 2017 finansinių metų sąskaitų uždarymui;

         2.

            paveda Pirmininkui perduoti šį sprendimą laikinai pareigas einančiam Europos inovacijos ir technologijos instituto direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL C 434, 2018 11 30, p. 64.

         (2)  OL C 434, 2018 11 30, p. 64.

         (3)  OL L 298, 2012 10 26, p. 1.

         (4)  OL L 193, 2018 7 30, p. 1.

         (5)  OL L 97, 2008 4 9, p. 1.

         (6)  OL L 328, 2013 12 7, p. 42.


title: 2019 m. spalio 1 d. Teisingumo Teismo sprendimas dėl vidaus priežiūros mechanizmo, taikomo asmens duomenų tvarkymui Teisingumo Teismui atliekant teismines funkcijas, sukūrimo

text:
11.11.2019

                  LT

                  Europos Sąjungos oficialusis leidinys

                  C 383/2

         TEISINGUMO TEISMO SPRENDIMAS
         2019 m. spalio 1 d.
         dėl vidaus priežiūros mechanizmo, taikomo asmens duomenų tvarkymui Teisingumo Teismui atliekant teismines funkcijas, sukūrimo
         (2019/C 383/02)
         TEISINGUMO TEISMAS,
         atsižvelgdamas į Europos Sąjungos sutartį, ypač į jos 19 straipsnį,
         kadangi pagal Europos Sąjungos pagrindinių teisių chartijos (toliau – Chartija) 8 straipsnio 1 dalį „kiekvienas turi teisę į savo asmens duomenų apsaugą“,
         kadangi pagal Chartijos 8 straipsnio 3 dalį „[n]epriklausoma institucija kontroliuoja, kaip laikomasi [asmens duomenų apsaugos] taisyklių“,
         kadangi pagal 2018 m. spalio 23 d. Europos Parlamento ir Tarybos reglamento (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB, 57 straipsnio 1 dalies a punktą Europos duomenų apsaugos priežiūros pareigūno priežiūros užduotys neapima Teisingumo Teismo atliekamo asmens duomenų tvarkymo, kai jis vykdo teismines funkcijas,
         kadangi Sąjungos teisės aktų leidėjas, remdamasis Chartijos 8 straipsnio 3 dalimi, Reglamento (ES) 2018/1725 74 konstatuojamojoje dalyje tokio tvarkymo priežiūros tikslais pasiūlė numatyti nepriklausomą priežiūrą, pavyzdžiui, taikant vidaus mechanizmą,
         PRIĖMĖ ŠĮ SPRENDIMĄ:

            1 straipsnis

               1.   Jeigu fizinis asmuo pateikia Teisingumo Teismo kancleriui prašymą priimti sprendimą kaip asmens duomenų valdytojui Teisingumo Teismui vykdant teismines funkcijas, šis apie savo sprendimą duomenų subjektui praneša per du mėnesius nuo tokio prašymo pateikimo dienos. Jeigu šiam terminui pasibaigus atsakymo nepateikiama, tai prilygsta implicitiniam sprendimui atmesti prašymą.

               2.   Sprendimas, kurį Teisingumo Teismo kancleris kaip asmens duomenų valdytojas Teisingumo Teismui vykdant teismines funkcijas priima atsakydamas į prašymą pagal 1 dalį arba savo iniciatyva, 3 straipsnyje numatytomis sąlygomis gali būti skundžiamas 2 straipsnyje nurodytam komitetui (toliau – komitetas).

            2 straipsnis

               1.   Komitetą sudaro pirmininkas ir du nariai, renkami iš Teisingumo Teismo teisėjų ir generalinių advokatų tarpo.

               2.   Komiteto pirmininkas ir nariai skiriami Teisingumo Teismo jo pirmininko siūlymu pastarojo kadencijos laikotarpiui.

               3.   Teisingumo Teismo pirmininko siūlymu Teisingumo Teismas taip pat skiria pakaitinius narius, kurie dalyvauja posėdžiuose, jeigu vienas ar keli komiteto nariai negali vykdyti savo pareigų. Pakaitiniai nariai pagal vyresniškumo tvarką pakeičia negalinčius vykdyti pareigų narius.

               4.   Kai pareigų vykdyti negali komiteto pirmininkas, pagal vyresniškumo tvarką komitetui pirmininkauja vienas iš jo tikrųjų ar pakaitinių narių.

               5.   Komiteto posėdžius šaukia jo pirmininkas. Jis sudaro posėdžių darbotvarkę ir rengia jų protokolus.

               6.   Komitetui vykdyti veiklą padeda Europos Sąjungos Teisingumo Teismo teisės patarėjas administraciniais klausimais.

            3 straipsnis

               1.   Skundą teikia fizinis asmuo, dėl kurio priimamas 1 straipsnio 2 dalyje nurodytas sprendimas, arba jo atstovas per du mėnesius nuo to sprendimo pranešimo arba atitinkamais atvejais nuo momento, kai tas asmuo apie jį sužinojo.

               2.   Skundas teikiamas viena iš oficialiųjų Europos Sąjungos kalbų.

            4 straipsnis

               1.   Jeigu skundas atitinka 3 straipsnyje numatytas sąlygas, komitetas iš naujo tikrina faktines ir teisines aplinkybes, kuriomis remiantis buvo priimtas 1 straipsnio 2 dalyje nurodytas sprendimas.

               2.   Komitetas gali išklausyti bet kurį asmenį, kurį išklausyti jam atrodo naudinga.

               3.   Komitetas gali panaikinti ir atitinkamu atveju taip pat pakeisti arba palikti galioti 1 straipsnio 2 dalyje nurodytą sprendimą. Komiteto sprendimas pakeičia skundo teikėjo atžvilgiu 1 straipsnio 2 dalyje nurodytą sprendimą.

               4.   Komitetas praneša skundo teikėjui apie savo sprendimą, kuris priimamas per keturis mėnesius nuo to skundo pateikimo dienos. Jeigu komitetas per šį terminą nepriima eksplicitinio sprendimo, laikoma, kad jis paliko galioti 1 straipsnio 2 dalyje nurodytą sprendimą.

               5.   Jeigu 1 straipsnio 2 dalyje nurodytą sprendimą skundo teikėjas apskundžia teismui, baigiasi komiteto įgaliojimai nagrinėti jam pateiktą skundą.

            5 straipsnis
            Šis sprendimas įsigalioja jo priėmimo dieną.

            Priimta Liuksemburge 2019 m. spalio 8 d.

                  Kancleris

               A. CALOT ESCOBAR

                  Pirmininkas

               K. LENAERTS


title: 2019 m. spalio 16 d. Bendrojo Teismo sprendimas dėl vidaus priežiūros mechanizmo, taikomo asmens duomenų tvarkymui Bendrajam Teismui atliekant teismines funkcijas, sukūrimo

text:
11.11.2019

                  LT

                  Europos Sąjungos oficialusis leidinys

                  C 383/4

         BENDROJO TEISMO SPRENDIMAS
         2019 m. spalio 16 d.
         dėl vidaus priežiūros mechanizmo, taikomo asmens duomenų tvarkymui Bendrajam Teismui atliekant teismines funkcijas, sukūrimo
         (2019/C 383/03)
         BENDRASIS TEISMAS,
         atsižvelgdamas į Europos Sąjungos sutartį, ypač į jos 19 straipsnį,
         kadangi pagal Europos Sąjungos pagrindinių teisių chartijos (toliau – Chartija) 8 straipsnio 1 dalį „kiekvienas turi teisę į savo asmens duomenų apsaugą“,
         kadangi pagal Chartijos 8 straipsnio 3 dalį „[n]epriklausoma institucija kontroliuoja, kaip laikomasi [asmens duomenų apsaugos] taisyklių“,
         kadangi pagal 2018 m. spalio 23 d. Europos Parlamento ir Tarybos reglamento (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB, 57 straipsnio 1 dalies a punktą Europos duomenų apsaugos priežiūros pareigūno priežiūros užduotys neapima Bendrojo Teismo atliekamo asmens duomenų tvarkymo, kai jis vykdo teismines funkcijas,
         kadangi Sąjungos teisės aktų leidėjas, remdamasis Chartijos 8 straipsnio 3 dalimi, Reglamento (ES) 2018/1725 74 konstatuojamojoje dalyje tokio tvarkymo priežiūros tikslais pasiūlė numatyti nepriklausomą priežiūrą, pavyzdžiui, taikant vidaus mechanizmą,
         PRIĖMĖ ŠĮ SPRENDIMĄ:

            1 straipsnis

               1.   Jeigu fizinis asmuo pateikia Bendrojo Teismo kancleriui prašymą priimti sprendimą kaip asmens duomenų valdytojui Bendrajam Teismui vykdant teismines funkcijas, šis apie savo sprendimą duomenų subjektui praneša per du mėnesius nuo tokio prašymo pateikimo dienos. Jeigu šiam terminui pasibaigus atsakymo nepateikiama, tai prilygsta implicitiniam sprendimui atmesti prašymą.

               2.   Sprendimas, kurį Bendrojo Teismo kancleris kaip asmens duomenų valdytojas Bendrajam Teismui vykdant teismines funkcijas priima atsakydamas į prašymą pagal 1 dalį arba savo iniciatyva, 3 straipsnyje numatytomis sąlygomis gali būti skundžiamas 2 straipsnyje nurodytam komitetui (toliau – komitetas).

            2 straipsnis

               1.   Komitetą sudaro pirmininkas ir du nariai, renkami iš Bendrojo Teismo teisėjų tarpo.

               2.   Komiteto pirmininkas ir nariai skiriami Bendrojo Teismo jo pirmininko siūlymu pastarojo kadencijos laikotarpiui.

               3.   Bendrojo Teismo pirmininko siūlymu Bendrasis Teismas taip pat skiria pakaitinius narius, kurie dalyvauja posėdžiuose, jeigu vienas ar keli komiteto nariai negali vykdyti savo pareigų. Pakaitiniai nariai pagal vyresniškumo tvarką pakeičia negalinčius vykdyti pareigų narius.

               4.   Kai pareigų vykdyti negali komiteto pirmininkas, pagal vyresniškumo tvarką komitetui pirmininkauja vienas iš jo tikrųjų ar pakaitinių narių.

               5.   Komiteto posėdžius šaukia jo pirmininkas. Jis sudaro posėdžių darbotvarkę ir rengia jų protokolus.

               6.   Komitetui vykdyti veiklą padeda Europos Sąjungos Teisingumo Teismo teisės patarėjas administraciniais klausimais.

            3 straipsnis

               1.   Skundą teikia fizinis asmuo, dėl kurio priimamas 1 straipsnio 2 dalyje nurodytas sprendimas, arba jo atstovas per du mėnesius nuo to sprendimo pranešimo arba atitinkamais atvejais nuo momento, kai tas asmuo apie jį sužinojo.

               2.   Skundas teikiamas viena iš oficialiųjų Europos Sąjungos kalbų.

            4 straipsnis

               1.   Jeigu skundas atitinka 3 straipsnyje numatytas sąlygas, komitetas iš naujo tikrina faktines ir teisines aplinkybes, kuriomis remiantis buvo priimtas 1 straipsnio 2 dalyje nurodytas sprendimas.

               2.   Komitetas gali išklausyti bet kurį asmenį, kurį išklausyti jam atrodo naudinga.

               3.   Komitetas gali panaikinti ir atitinkamu atveju taip pat pakeisti arba palikti galioti 1 straipsnio 2 dalyje nurodytą sprendimą. Komiteto sprendimas pakeičia skundo teikėjo atžvilgiu 1 straipsnio 2 dalyje nurodytą sprendimą.

               4.   Komitetas praneša skundo teikėjui apie savo sprendimą, kuris priimamas per keturis mėnesius nuo to skundo pateikimo dienos. Jeigu komitetas per šį terminą nepriima eksplicitinio sprendimo, laikoma, kad jis paliko galioti 1 straipsnio 2 dalyje nurodytą sprendimą.

               5.   Jeigu 1 straipsnio 2 dalyje nurodytą sprendimą skundo teikėjas apskundžia teismui, baigiasi komiteto įgaliojimai nagrinėti jam pateiktą skundą.

            5 straipsnis
            Šis sprendimas įsigalioja jo priėmimo dieną.

            Priimta Liuksemburge 2019 m. spalio 16 d.

                  Kancleris

               E. COULON

                  Pirmininkas

               M. VAN DER WOUDE


title: Tarybos Sprendimas (ES) 2019/1986 2019 m. lapkričio 25 d. kuriuo skiriami Regionų komiteto Lenkijos Respublikos pasiūlyti penki nariai ir vienas pakaitinis narys

text:
29.11.2019

                  LT

                  Europos Sąjungos oficialusis leidinys

                  L 308/94

         TARYBOS SPRENDIMAS (ES) 2019/1986
         2019 m. lapkričio 25 d.
         kuriuo skiriami Regionų komiteto Lenkijos Respublikos pasiūlyti penki nariai ir vienas pakaitinis narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Lenkijos Vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

                     (2)

                     pasibaigus Paweł ADAMOWICZ, Lech JAWORSKI, Zbigniew PODRAZA, Dariusz Zygmunt WRÓBEL ir Stanisław SZWABSKI kadencijai tapo laisvos penkios Regionų komiteto narių vietos;

                     (3)

                     Hanna ZDANOWSKA paskyrus Regionų komiteto nare tapo laisva pakaitinio nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. į Regionų komitetą skiriami:

                        a)

                        nariais:

                                    —

                                    Mariusz Rafał FRANKOWSKI, Councillor of the capital city of Warsaw,

                                    —

                                    Krzysztof MATYJASZCZYK, President of Częstochowa,

                                    —

                                    Rafał Kazimierz TRZASKOWSKI, President of the capital city of Warsaw,

                                    —

                                    Artur Michał TUSIŃSKI, Mayor of Podkowa Leśna,

                                    —

                                    Hanna ZDANOWSKA, President of Łodź,

                  ir

                        b)

                        pakaitine nare:

                                    —

                                    Aleksandra DULKIEWICZ, President of Gdańsk.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. lapkričio 25 d.

                  Tarybos vardu

                  Pirmininkė

               F. MOGHERINI

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


29.11.2019

                  LT

                  Europos Sąjungos oficialusis leidinys

                  L 308/95

         TARYBOS SPRENDIMAS (ES) 2019/1987
         2019 m. lapkričio 25 d.
         dėl pozicijos, kurios Europos Sąjungos vardu turi būti laikomasi Tarptautinės alyvuogių tarybos Narių taryboje dėl alyvuogių aliejui ir alyvuogių išspaudų aliejui taikomų prekybos standartų
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     2016 m. lapkričio 18 d. Jungtinių Tautų būstinėje Niujorke Sąjungos vardu, laikantis Tarybos sprendimo (ES) 2016/1892 (1), pasirašytas 2015 m. Tarptautinis susitarimas dėl alyvuogių aliejaus ir valgomųjų alyvuogių (toliau – Susitarimas) su sąlyga, kad jis bus sudarytas vėliau. Susitarimas pagal jo 31 straipsnio 2 dalį laikinai įsigaliojo 2017 m. sausio 1 d.;

                     (2)

                     2019 m. gegužės 17 d. Susitarimas buvo sudarytas Tarybos sprendimu (ES) 2019/848 (2);

                     (3)

                     pagal Susitarimo 7 straipsnio 1 dalį Tarptautinės alyvuogių tarybos Narių taryba (toliau – Narių taryba) priima sprendimus, kuriais keičiami alyvuogių aliejui ir alyvuogių išspaudų aliejui taikomi prekybos standartai;

                     (4)

                     2019 m. lapkričio 25–29 d. vyksiančioje 110-oje sesijoje Narių taryba ketina priimti sprendimą, kuriuo keičiami alyvuogių aliejui ir alyvuogių išspaudų aliejui taikomi prekybos standartai (toliau – Keičiantis sprendimas);

                     (5)

                     tikslinga nustatyti poziciją, kurios Sąjungos vardu turi būti laikomasi Narių taryboje, nes Keičiantis sprendimas, kurį ketinama priimti, Sąjungai turės teisinio poveikio, kiek tai susiję su tarptautine prekyba su kitomis Tarptautinės alyvuogių tarybos (TAT) narėmis ir galės daryti didelį poveikį Sąjungos teisės turiniui, konkrečiai – su alyvuogių aliejumi susijusiems prekybos standartams, Komisijos priimtiems pagal Europos Parlamento ir Tarybos reglamento (ES) Nr. 1308/2013 (3) 75 straipsnį;

                     (6)

                     Keičiančiu sprendimu, kurį ketina priimti Narių taryba, ištaisomos redakcinės klaidos skirsniuose, susijusiuose su grynumo kriterijais ir kokybės kriterijais, bei įterpiama nauja sprendimų priėmimo schema, susijusi su klasikiniu grynu alyvuogių aliejumi. Keičiantį sprendimą išsamiai apsvarstė Komisijos ir valstybių narių alyvuogių aliejaus sektoriaus mokslo ir technikos ekspertai. Jis padės tarptautiniu mastu suderinti alyvuogių aliejaus standartus ir juo bus nustatyta sistema, kurią taikant bus užtikrinta sąžininga konkurencija prekiaujant alyvuogių aliejaus sektoriaus produktais. Todėl Keičiančiam sprendimui turėtų būti pritarta, taigi reikės iš dalies pakeisti Komisijos reglamentą (EEB) Nr. 2568/91 (4);

                     (7)

                     jeigu 110-oje Narių tarybos sesijoje bus nuspręsta atidėti Keičiančio sprendimo priėmimą dėl to, kad kai kurios narės negalės jo patvirtinti, šio sprendimo priede išdėstytos pozicijos Sąjungos vardu turėtų būti laikomasi taikant galimą Narių tarybos sprendimo priėmimo pasikeičiant korespondencija procedūrą pagal Susitarimo 10 straipsnio 6 dalį. Narių tarybos sprendimo priėmimo pasikeičiant korespondencija procedūra turėtų būti pradėta prieš kitą eilinę Narių tarybos sesiją, vyksiančią 2020 m. birželio mėn.;

                     (8)

                     siekiant apsaugoti Sąjungos interesus, 110-oje Narių tarybos sesijoje Sąjungos atstovams Narių tarybos posėdyje turėtų būti leista paprašyti atidėti Keičiančio sprendimo priėmimą, jei nauja mokslinė ar techninė informacija, pateikta prieš ar per tą sesiją, galėtų turėti įtakos pozicijos, kurios Sąjungos vardu turi būti laikomasi, aktualumui,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi Narių tarybos 110-oje sesijoje, vyksiančioje 2019 m. lapkričio 25–29 d., arba taikant Narių tarybos sprendimų priėmimo pasikeičiant korespondencija procedūrą, kuri turi būti pradėta prieš jos kitą eilinę sesiją, vyksiančią 2020 m. birželio mėn., dėl alyvuogių aliejui ir alyvuogių išspaudų aliejui taikomų prekybos standartų išdėstyta priede.

            2 straipsnis
            Jei 1 straipsnyje nurodytai pozicijai gali turėti įtakos nauja mokslinė ar techninė informacija, pateikta prieš ar per 110-ą Narių tarybos sesiją, Sąjunga prašo Narių tarybos atidėti sprendimo, kuriuo keičiami alyvuogių aliejui ir alyvuogių išspaudų aliejui taikomi prekybos standartai, priėmimą tol, kol remiantis ta nauja informacija bus nustatyta Sąjungos pozicija.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. lapkričio 25 d.

                  Tarybos vardu

                  Pirmininkė

               F. MOGHERINI

            (1)  2016 m. spalio 10 d. Tarybos sprendimas (ES) 2016/1892 dėl 2015 m. Tarptautinio susitarimo dėl alyvuogių aliejaus ir valgomųjų alyvuogių pasirašymo Europos Sąjungos vardu ir jo laikino taikymo (OL L 293, 2016 10 28, p. 2).

            (2)  2019 m. gegužės 17 d. Tarybos sprendimas (ES) 2019/848 dėl 2015 m. Tarptautinio susitarimo dėl alyvuogių aliejaus ir valgomųjų alyvuogių sudarymo Europos Sąjungos vardu (OL L 139, 2019 5 27, p. 1).

            (3)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).

            (4)  1991 m. liepos 11 d. Komisijos reglamentas (EEB) Nr. 2568/91 dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodų (OL L 248, 1991 9 5, p. 1).

            PRIEDAS
            Narių tarybos 110-oje sesijoje, vyksiančioje 2019 m. lapkričio 25–29 d., arba taikant Narių tarybos sprendimų priėmimo pasikeičiant korespondencija procedūrą, kuri turi būti pradėta prieš jos kitą eilinę sesiją, vyksiančią 2020 m. birželio mėn., Sąjunga pritaria prekybos standarto COI/T.15/NC No. 3/Rev. 13, taikomo alyvuogių aliejui ir alyvuogių išspaudų aliejui, peržiūrai. Atliekant tą peržiūrą bus ištaisytos redakcinės klaidos skirsniuose, susijusiuose su grynumo kriterijais ir kokybės kriterijais, bei įterpta nauja sprendimų priėmimo schema, susijusi su klasikiniu grynu alyvuogių aliejumi.
            Sąjungos atstovai Narių taryboje gali be papildomo Tarybos sprendimo pritarti kitų TAT metodų arba dokumentų techniniams pritaikymams, jei tie techniniai pritaikymai yra pirmoje pastraipoje nurodytos peržiūros pasekmė.


title: Tarybos Sprendimas (ES) 2019/2008 2019 m. lapkričio 28 d. dėl pozicijos, kurios Europos Sąjungos vardu turi būti laikomasi Tarptautinėje jūrų organizacijoje jos asamblėjos 31-oje sesijoje, dėl Rezoliucijos A.658(16) dėl šviesogrąžių medžiagų naudojimo ir montavimo gelbėjimosi priemonėse dalinių pakeitimų ir rezoliucijos dėl Apžiūros pagal Suderintą apžiūros ir sertifikavimo sistemą (HSSC) rekomendacijų priėmimo

text:
3.12.2019

                  LT

                  Europos Sąjungos oficialusis leidinys

                  L 312/40

         TARYBOS SPRENDIMAS (ES) 2019/2008
         2019 m. lapkričio 28 d.
         dėl pozicijos, kurios Europos Sąjungos vardu turi būti laikomasi Tarptautinėje jūrų organizacijoje jos asamblėjos 31-oje sesijoje, dėl Rezoliucijos A.658(16) dėl šviesogrąžių medžiagų naudojimo ir montavimo gelbėjimosi priemonėse dalinių pakeitimų ir rezoliucijos dėl Apžiūros pagal Suderintą apžiūros ir sertifikavimo sistemą (HSSC) rekomendacijų priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Sąjungos veiksmais jūrų transporto sektoriuje turėtų būti siekiama apsaugoti jūros aplinką ir didinti jūrų saugumą;

                     (2)

                     numatoma, kad Tarptautinės jūrų organizacijos (toliau – IMO) asamblėja nuo 2019 m. lapkričio 25 d. iki gruodžio 4 d. vyksiančioje jos 31-oje sesijoje (toliau – A 31 sesija) priims Rezoliucijos A.658(16) dėl šviesogrąžių medžiagų naudojimo ir montavimo gelbėjimosi priemonėse (toliau – Rezoliucija A.658(16)) dalinius pakeitimus ir priims rezoliuciją dėl Apžiūros pagal Suderintą apžiūros ir sertifikavimo sistemą (HSSC) rekomendacijų (toliau – Apžiūros rekomendacijos);

                     (3)

                     tikslinga nustatyti poziciją, kurios Sąjungos vardu turi būti laikomasi A 31 sesijoje, kadangi Rezoliucijos A.658(16) daliniai pakeitimai ir rezoliucija dėl Apžiūros rekomendacijų galės lemiamai paveikti Sąjungos teisės turinį, konkrečiai Europos Parlamento ir Tarybos direktyvą 2014/90/ES (1), Komisijos įgyvendinimo reglamentą (ES) 2019/1397 (2) ir Europos Parlamento ir Tarybos reglamentą (EB) Nr. 391/2009 (3);

                     (4)

                     Jūrų saugumo komiteto 101-oje sesijoje (toliau – MSC 101 sesija), vykusioje 2019 m. nuo birželio 5 iki birželio 14 d. Londone, buvo priminta, kad jo ankstesnėje sesijoje išnagrinėjus IMO dokumentą MSC 100/19/4, kuriuo siūlomi Rezoliucijos A.658(16) daliniai pakeitimai, Jūrų saugumo komitetas sutiko, kad tos rezoliucijos 4.10 punkte būtų išbraukti žodžiai „anglies lankas“, ir paprašė IMO sekretoriato parengti atitinkamą IMO asamblėjos rezoliucijos projektą ir jį pateikti patvirtinti MSC 101 sesijoje siekiant jį pateikti A 31 sesijoje, kad jis būtų priimtas (MSC 100/20, 19.14 ir 19.15 punktai). Tada MSC 101 sesijoje buvo patvirtintas IMO asamblėjos rezoliucijos dėl Rezoliucijos A.658(16) dalinių pakeitimų projektas;

                     (5)

                     Jungtinės Valstijos ir Tarptautinė klasifikacinių bendrovių asociacija A 31 sesijai pateikė alternatyvų pasiūlymą dėl Rezoliucijos A.658(16) 4.10 punkto dalinių pakeitimų (toliau – IMO dokumentas A 31/10/4);

                     (6)

                     Pakomitečio dėl IMO priemonių įgyvendinimo (toliau – Pakomitetis) 5-oje sesijoje buvo priminta, kad jo ankstesnėje sesijoje buvo įsteigta Ryšių palaikymo grupė dėl Apžiūros pagal HSSC rekomendacijų peržiūros ir negalutinio įsipareigojimų pagal priemones, susijusias su IMO priemonių įgyvendinimo kodeksu (III kodeksu), sąrašo siekiant tęsti Apžiūros rekomendacijų atnaujinimą su tikslu įtraukti reikalavimus, kylančius dėl atitinkamų IMO priemonių dalinių pakeitimų, įsigaliosiančių ne vėliau kaip 2019 m. gruodžio 31 d., kad būtų galima pateikti iš dalies pakeistų Apžiūros rekomendacijų projektą A 31 sesijai, kad jis būtų priimtas. MSC 101 sesijoje Pakomitetis buvo įgaliotas pranešti apie savo darbo rezultatus tiesiogiai A 31 sesijoje, kad jie būtų priimti. Savo 6-oje sesijoje Pakomitetis sutiko pateikti iš dalies pakeistų Apžiūros rekomendacijų projektą ir leido jį perduoti A 31 sesijai, kad jis būtų apsvarstytas ir priimtas;

                     (7)

                     Sąjunga nėra nei IMO narė, nei atitinkamų konvencijų ir kodeksų susitariančioji šalis. Todėl Taryba valstybes nares turėtų įgalioti pareikšti Sąjungos poziciją A 31 sesijoje ir savo sutikimą būti saistomoms dalinių pakeitimų ir A 31 sesijoje numatomos priimti rezoliucijos tiek, kiek tie daliniai pakeitimai ir ta rezoliucija priklauso Sąjungos išimtinei kompetencijai,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi Tarptautinės jūrų organizacijos (toliau – IMO) asamblėjos 31-oje sesijoje, yra pritarti tam, kad būtų:

                        a)

                        priimti Rezoliucijos A.658(16) dėl šviesogrąžių medžiagų naudojimo ir montavimo gelbėjimosi priemonėse daliniai pakeitimai, išdėstyti IMO dokumento MSC 101/24/Add.1 27 priede, arba, kaip alternatyva, IMO dokumente A 31/10/4 pasiūlyti daliniai pakeitimai ir

                        b)

                        priimta rezoliucija dėl Apžiūros pagal Suderintą apžiūros ir sertifikavimo sistemą (HSSC) rekomendacijų ir panaikinta Rezoliucija A.1120(30), kaip išdėstyta IMO dokumento III 6/15/Add.1 11 priede.

            2 straipsnis

               1.   1 straipsnyje išdėstytą poziciją, kurios turi būti laikomasi Sąjungos vardu, veikdamos kartu Sąjungos interesų labui pareiškia valstybės narės, kurios visos yra IMO narės.

               2.   Neesminiams 1 straipsnyje nurodytos pozicijos pakeitimams galima pritarti be papildomo Tarybos sprendimo.

            3 straipsnis
            Valstybės narės įgaliojamos pareikšti savo sutikimą būti saistomoms Sąjungos interesų labui 1 straipsnio a punkte nurodytų dalinių pakeitimų ir 1 straipsnio b punkte nurodytos rezoliucijos tiek, kiek tie daliniai pakeitimai ir ta rezoliucija priklauso Sąjungos išimtinei kompetencijai.

            4 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. lapkričio 28 d.

                  Tarybos vardu

                  Pirmininkas

               T. HARAKKA

            (1)  2014 m. liepos 23 d. Europos Parlamento ir Tarybos direktyva 2014/90/ES dėl laivų įrenginių, kuria panaikinama Tarybos direktyva 96/98/EB (OL L 257, 2014 8 28, p. 146).

            (2)  2019 m. rugpjūčio 6 d. Komisijos įgyvendinimo reglamentas (ES) 2019/1397 dėl laivų įrenginių modelio, konstrukcijos ir veikimo charakteristikų reikalavimų ir bandymo standartų, kuriuo panaikinamas Įgyvendinimo reglamentas (ES) 2018/773 (OL L 237, 2019 9 13, p. 1).

            (3)  2009 m. balandžio 23 d. Europos Parlamento ir Tarybos reglamentas (EB) Nr. 391/2009 dėl laivų patikrinimo ir apžiūros organizacijų bendrųjų taisyklių ir standartų (OL L 131, 2009 5 28, p. 11).


title: Tarybos Sprendimas (ES) 2019/2135 2019 m. lapkričio 21 d. dėl pozicijos, kurios Europos Sąjungos vardu turi būti laikomasi trečiajame Minamatos konvencijos dėl gyvsidabrio šalių konferencijos susitikime dėl sprendimo dėl laipsniško dantų amalgamos atsisakymo, kuriuo iš dalies keičiamas tos konvencijos A priedas, priėmimo

text:
13.12.2019

                  LT

                  Europos Sąjungos oficialusis leidinys

                  L 324/1

         TARYBOS SPRENDIMAS (ES) 2019/2135
         2019 m. lapkričio 21 d.
         dėl pozicijos, kurios Europos Sąjungos vardu turi būti laikomasi trečiajame Minamatos konvencijos dėl gyvsidabrio šalių konferencijos susitikime dėl sprendimo dėl laipsniško dantų amalgamos atsisakymo, kuriuo iš dalies keičiamas tos konvencijos A priedas, priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Minamatos konvencija dėl gyvsidabrio (1) (toliau – Konvencija) buvo Sąjungos sudaryta Tarybos sprendimu (ES) 2017/939 (2) ir įsigaliojo 2017 m. rugpjūčio 16 d.;

                     (2)

                     pagal Sprendimą MC-1/1 dėl darbo tvarkos taisyklių, kurį Konvencijos šalių konferencija priėmė per pirmąjį susitikimą, šalys turi dėti visas pastangas, kad visais esminiais klausimais būtų susitarta bendru sutarimu;

                     (3)

                     2019 m. lapkričio 25–29 d. trečiajame Konvencijos šalių konferencijos susitikime (COP3) turėtų būti priimtas Sprendimas (toliau – siūlomas sprendimas) dėl laipsniško dantų amalgamos atsisakymo, kuriuo iš dalies keičiamas Konvencijos A priedas;

                     (4)

                     tikslinga nustatyti poziciją, kurios Sąjungos vardu turi būti laikomasi COP3, kadangi siūlomas sprendimas, jeigu jis bus priimtas, turės teisinę galią, nes Konvencijos šalys turės imtis priemonių, kad įgyvendintų jį nacionaliniu ir (arba) regiono lygmeniu arba abiem lygmenimis;

                     (5)

                     siūlomu sprendimu nuo 2022 m. bus uždrausta gaminti, importuoti ir eksportuoti dantų amalgamą, kai ji naudojama pieniniams dantims, taip pat vaikų iki 15 metų dantims, nėščių ar krūtimi maitinančių moterų dantims gydyti. Siūlomame sprendime numatoma išplėsti šį draudimą ir nuo 2025 m. uždrausti gaminti, importuoti ir eksportuoti visais kitais tikslais naudojamą dantų amalgamą, išskyrus tuos atvejus, kai nėra alternatyvų be gyvsidabrio. Siūlomame sprendime numatoma iš dalies pakeisti Konvencijos A priedą ir taip Konvencijoje įgyvendinti tuos draudimus;

                     (6)

                     Europos Parlamento ir Tarybos reglamento (ES) 2017/852 (3) dėl gyvsidabrio 10 straipsnio 2 dalimi nuo 2018 m. liepos 1 d. Sąjungoje uždrausta naudoti dantų amalgamą pieniniams dantims gydyti, taip pat vaikų iki 15 metų dantims, nėščių ar krūtimi maitinančių moterų dantims gydyti, o to reglamento 19 straipsnyje nustatyta, kad Komisija įvertins galimybę palaipsniui Sąjungoje atsisakyti dantų amalgamos naudojimo ilguoju laikotarpiu, pageidautina iki 2030 m., ir iki 2020 m. birželio 30 d. pateiks Europos Parlamentui ir Tarybai šio vertinimo ataskaitą;

                     (7)

                     be to, pagal Reglamento (ES) 2017/852 10 straipsnio 1, 4 ir 6 dalis reikalaujama, kad dantų amalgamos Sąjungoje turi būti naudojamos tik iš anksto paruoštose dozuotose kapsulėse, kad odontologijos įstaigose, kuriose naudojama dantų amalgama arba pašalinami dantų amalgamos užpildai ar tokių užpildų turintys dantys, būtų įrengti amalgamos separatoriai, ir kad odontologai turi užtikrinti, kad jų amalgamos atliekas, įskaitant amalgamos likučius, daleles, užpildus ir dantis arba jų dalis, užterštas dantų amalgama, tvarkytų ir surinktų įgaliota atliekų tvarkymo įstaiga ar įmonė;

                     (8)

                     Sąjunga sprendimo priėmimui COP3 turėtų pritarti tik tuo atveju, jei tas sprendimas atitinka Sąjungos acquis. Todėl siūlomam sprendimui turėtų būti pritarta tik tiek, kiek jo nuostatos susijusios su laipsnišku dantų amalgamo pieniniams dantims, taip pat vaikų iki 15 metų dantims, nėščių ar krūtimi maitinančių moterų dantims gydymo atsisakymu,

               PRIĖMĖ ŠĮ SPRENDIMĄ:

            1 Straipsnis
            Pozicija, kurios Sąjungos vardu turi būti laikomasi trečiajame Minamatos konvencijos dėl gyvsidabrio šalių konferencijos susitikime (COP3), yra pritarti, kad būtų priimtas Sąjungos acquis atitinkantis Sprendimas dėl dantų amalgamos naudojimo laipsniško atsisakymo.

            2 Straipsnis
            Atsižvelgdami į COP3 eigą, Sąjungos atstovai, pasikonsultavę su valstybėmis narėmis vietoje vykstančiuose koordinaciniuose posėdžiuose, gali susitarti dėl 1 straipsnyje nurodytos pozicijos koregavimo kiek tai atitinka Sąjungos acquis be tolesnio Tarybos sprendimo.

            3 Straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. lapkričio 21 d.

                  Tarybos vardu

                  Pirmininkė

               H. KOSONEN

            (1)  OL L 142, 2017 6 2, p. 6.

            (2)  2017 m. gegužės 11 d. Tarybos sprendimas (ES) 2017/939 dėl Minamatos konvencijos dėl gyvsidabrio sudarymo Europos Sąjungos vardu (OL L 142, 2017 6 2, p. 4).

            (3)  2017 m. gegužės 17 d. Europos Parlamento ir Tarybos reglamentas (ES) 2017/852 dėl gyvsidabrio, kuriuo panaikinamas Reglamentas (EB) Nr. 1102/2008 (OL L 137, 2017 5 24, p. 1).


title: Komisijos Sprendimas (ES) 2019/2140 2019 m. spalio 21 d. dėl valstybės pagalbos SA.52194–2019/C (ex 2018/FC) – Slovakijos Respublika – Slovakijos mažmeninės prekybos apyvartos mokestis (pranešta dokumentu Nr. C(2019) 7474) (Tekstas autentiškas tik slovakų kalba) (Tekstas svarbus EEE)

text:
13.12.2019

                  LT

                  Europos Sąjungos oficialusis leidinys

                  L 324/11

         KOMISIJOS SPRENDIMAS (ES) 2019/2140
         2019 m. spalio 21 d.
         dėl valstybės pagalbos SA.52194–2019/C (ex 2018/FC) – Slovakijos Respublika – Slovakijos mažmeninės prekybos apyvartos mokestis

               (pranešta dokumentu Nr. C(2019) 7474)

         (Tekstas autentiškas tik slovakų kalba)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo, ypač į jos 108 straipsnio 2 dalies pirmą pastraipą,
         kadangi:
         1.   PROCEDŪRA

                     1.

                     2018 m. gruodžio 13 d. Slovakijos Parlamentas priėmė Aktą dėl specialaus mokesčio taikymo mažmeninės prekybos tinklams (toliau – Aktas dėl mažmeninės prekybos mokesčio) (1), kuriuo mažmeninės prekybos subjektams, parduodantiems maisto prekes galutiniams vartotojams, nustatytas apyvartos mokestis (toliau – mažmeninės prekybos mokestis). Aktas dėl mažmeninės prekybos mokesčio įsigaliojo 2019 m. sausio 1 d. Pirmasis laikotarpis, už kurį skaičiuotas mokestis, apėmė 2019 m. sausio–kovo mėn., o sumokėti mokestį reikėjo iki 2019 m. balandžio mėn. pabaigos.

                     2.

                     Komisija apie mažmeninės prekybos mokestį sužinojo iš rinkos informacijos, kurią gauna nuo 2018 m. spalio mėn. 2018 m. gruodžio 21 d. Komisija gavo skundą, kuriame buvo tvirtinama, kad atleidimas nuo mokesčio pagal Aktą dėl mažmeninės prekybos mokesčio prilygsta valstybės pagalbai tam tikriems mažmeninės prekybos subjektams.

                     3.

                     2019 m. sausio 11 d. Komisijos tarnybos nusiuntė raštą Slovakijos Respublikai, prašydamos pateikti informaciją apie mažmeninės prekybos mokestį. 2019 m. sausio 22 d. Komisijos tarnybos perdavė skundą Slovakijos Respublikai, kad ši galėtų pateikti pastabų, jei jų turėtų.

                     4.

                     2019 m. vasario 7 d. Komisija gavo Slovakijos Respublikos atsakymą į 2019 m. sausio 11 d. Komisijos raštą ir pastabas dėl skundo.

                     5.

                     2019 m. vasario 13 d. Komisijos tarnybos Slovakijos Respublikai nusiuntė raštą, kuriame išdėstė savo preliminarią poziciją šiuo klausimu ir pranešė Slovakijos Respublikai, kad svarsto galimybę pagal Tarybos reglamento (ES) 2015/1589 (2) 13 straipsnio 1 dalį priimti įsakymą sustabdyti pagalbos teikimą, bei suteikė Slovakijos Respublikai galimybę pateikti dėl to pastabas.

                     6.

                     2019 m. kovo 5 d. Slovakijos Respublika pateikė atsakymą į 2019 m. vasario 13 d. Komisijos raštą.

                     7.

                     2019 m. balandžio 2 d. raštu Komisija informavo Slovakijos Respubliką apie savo sprendimą dėl Akte dėl mažmeninės prekybos mokesčio nustatytos priemonės pradėti Sutarties dėl Europos Sąjungos veikimo (toliau – SESV) 108 straipsnio 2 dalyje nurodytą procedūrą (toliau – sprendimas pradėti procedūrą). Remdamasi Reglamento (ES) 2015/1589 13 straipsnio 1 dalimi, Komisija taip pat pareikalavo nedelsiant sustabdyti priemonės taikymą.

                     8.

                     Sprendimas pradėti procedūrą paskelbtas Europos Sąjungos oficialiajame leidinyje (3). Komisija paragino suinteresuotąsias šalis pateikti savo pastabas dėl pagalbos priemonės.

                     9.

                     Slovakijos Respublika 2019 m. gegužės 13 d. raštu pateikė pastabas dėl sprendimo pradėti procedūrą ir pranešė Komisijai, kad Aktas dėl mažmeninės prekybos mokesčio panaikintas.

                     10.

                     Remdamosi Slovakijos Respublikos 2019 m. gegužės 13 d. pateikta informacija, 2019 m. gegužės 29 d. Komisijos tarnybos nusiuntė raštą Slovakijos Respublikai ir paprašė pateikti papildomos informacijos apie Akto dėl mažmeninės prekybos mokesčio teisinį statusą. 2019 m. birželio 10 d. Slovakijos Respublika pateikė savo atsakymą Komisijai.

                     11.

                     Komisija negavo suinteresuotųjų šalių pastabų dėl sprendimo pradėti procedūrą.

               2.   PRIEMONĖS APRAŠYMAS

                     12.

                     Akte dėl mažmeninės prekybos mokesčio nustatytas mokestis, pasižymintis šiais pagrindiniais ypatumais:

                                 a)

                                 grynajai mažmeninės prekybos subjektų, prekiaujančių maisto prekėmis, apyvartai (įskaitant ne maisto prekių pardavimo apyvartą) taikomas 2,5 % mokestis;

                                 b)

                                 jei ne mažiau kaip 25 % jų apyvartos sudaro maisto prekių pardavimas galutiniams vartotojams;

                                 c)

                                 jei jie vykdo veiklą ne mažiau kaip 15 % visų Slovakijos administracinių apskričių;

                                 d)

                                 pagal mažmeninės prekybos mokesčio taikymo sąlygas frančizės tinklų ir prekybos susivienijimų nariai ir (arba) su jais susiję subjektai laikomi atskirais mokesčių mokėtojais;

                                 e)

                                 nuo mokesčio atleidžiami šie mažmeninės prekybos subjektai:

                                             1.

                                             mažosios ir vidutinės įmonės, apibrėžtos Komisijos reglamente (ES) Nr. 651/2014 (4),

                                             2.

                                             viešojo maitinimo įstaigos,

                                             3.

                                             mažmeninės prekybos subjektai, kurie yra maisto prekių gamintojai (arba yra susiję su maisto prekių gamintojais), kurių ne mažiau kaip 80 % grynosios apyvartos sudaro jų pagamintų maisto prekių pardavimas galutiniams vartotojams,

                                             4.

                                             mažmeninės prekybos subjektai, kurių bent 80 % apyvartos sudaro vienos klasės maisto prekių pardavimas,

                                             5.

                                             mažmeninės prekybos subjektai, kurių mokėtinas mokestis neviršija 5 000 EUR per ketvirtį;

                                 f)

                                 į mokesčio bazę neįtraukiama grynoji apyvarta, gauta mažmeninės prekybos vietose, esančiose:

                                             1.

                                             mažiausiai išsivysčiusiose Slovakijos apskrityse, jeigu tose prekybos vietose dirba ne daugiau kaip 10 darbuotojų,

                                             2.

                                             savivaldybėse, kuriose maisto prekės galutiniams vartotojams parduodamos ne daugiau kaip trijose mažmeninės prekybos vietose.

                     13.

                     Akte dėl mažmeninės prekybos mokesčio nurodyta, kad Žemės ūkio ministerija iš mažmeninės prekybos mokesčio surinktas grynąsias pajamas panaudoja visų pirma žemės ūkio ir maisto sektoriams remti. Grynosios pajamos – a) pajamų iš mažmeninės prekybos mokesčio ir b) sumos, kuria sumažėja pelno mokestis dėl mažmeninės prekybos mokesčio atskaitos, skirtumas.

               3.   PRIEMONĖS PANAIKINIMAS

                     14.

                     2019 m. gegužės 13 d. raštu Slovakijos Respublika pranešė Komisijai, kad 2019 m. balandžio 9 d. Aktu Nr. 88/2019 (toliau – panaikinimo aktas) (žr. pirmiau 9 konstatuojamąją dalį) Aktas dėl mažmeninės prekybos mokesčio buvo panaikintas. Todėl Slovakijos Respublika išdėstė savo poziciją, kad Komisijos vykdomas oficialus tyrimas nebėra aktualus.

                     15.

                     Atsakydama į prašymą pateikti išsamesnę informaciją, 2019 m. birželio 10 d. raštu Slovakijos Respublika pranešė Komisijai, kad Aktas dėl mažmeninės prekybos mokesčio buvo panaikintas ne atgaline data, nes pagal pagrindinį teisinės valstybės principą, kurio yra laikomasi Slovakijos Respublikoje, mokesčių teisės aktai negali būti taikomi atgaline data. Panaikinimo aktas įsigaliojo 2019 m. balandžio 9 d. ir Aktas dėl mažmeninės prekybos mokesčio buvo panaikintas nuo tos dienos.

                     16.

                     Be to, Komisijos tarnybų prašymu Slovakijos Respublika nurodė, kad subjektams, kuriems Akto dėl mažmeninės prekybos mokesčio galiojimo laikotarpiu tas aktas buvo taikomas, prievolės mokėti mažmeninės prekybos mokestį nebuvo ir kad Slovakijos Respublika teisės pagal teisės normas imtis priverstinių mažmeninės prekybos mokesčio surinkimo priemonių neturėjo. Galiausiai Slovakijos Respublika patvirtino, kad nė vienas subjektas mažmeninės prekybos mokesčio nemokėjo.

                     17.

                     Taigi, remiantis Slovakijos Respublikos pateikta informacija, Aktas dėl mažmeninės prekybos mokesčio buvo panaikintas, jo galiojimo laikotarpiu jokie mokesčiai nebuvo mokėti ir jokių mokestinių įsipareigojimų neatsirado.

                     18.

                     Atsižvelgiant į tai, kad Slovakijos Respublika Aktą dėl mažmeninės prekybos mokesčio panaikino, dėl pagalbos priemonės, taikytos pagal minėtą aktą, pradėta oficiali tyrimo procedūra neteko pagrindo.

               4.   IŠVADA

                     19.

                     Slovakijos Respublikai panaikinus Aktą dėl mažmeninės prekybos mokesčio, SESV 108 straipsnio 2 dalyje nustatyta procedūra neteko pagrindo ir turėtų būti baigta,

               PRIĖMĖ ŠĮ SPRENDIMĄ:

            1 straipsnis
            Kadangi Slovakijos Respublika Aktą dėl mažmeninės prekybos mokesčio panaikino, 2019 m. balandžio 2 d. pagal Sutarties dėl Europos Sąjungos veikimo 108 straipsnio 2 dalį pradėta oficiali tyrimo procedūra dėl pagalbos priemonės, taikytos pagal Aktą dėl mažmeninės prekybos mokesčio, neteko pagrindo ir yra baigiama.

            2 straipsnis
            Šis sprendimas skirtas Slovakijos Respublikai.

            Priimta Briuselyje 2019 m. spalio 21 d.

                  Komisijos vardu

               Margrethe VESTAGER

                  Komisijos narė

            (1)  2018 m. gruodžio 13 d. Aktas Nr. 385/2018 Coll. dėl specialaus mokesčio taikymo mažmeninės prekybos tinklams ir dėl Akto Nr. 595/2003 Coll. dėl pelno mokesčio su vėlesniais pakeitimais pakeitimų.

            (2)  2015 m. liepos 13 d. Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015 9 24, p. 19).

            (3)  OL C 194, 2019 6 7, p. 11.

            (4)  2014 m. birželio 17 d. Komisijos reglamentas (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL L 187, 2014 6 26, p. 1).


title: Tarybos sprendimas (ES, Euratomas) 2019/2139 2019 m. gruodžio 10 d. kuriuo skiriami du nepriklausomų žymių asmenų komiteto nariai pagal Europos Parlamento ir Tarybos reglamento (ES, Euratomas) Nr. 1141/2014 dėl Europos politinių partijų ir Europos politinių fondų statuto ir finansavimo 11 straipsnio 1 dalį

text:
13.12.2019

                  LT

                  Europos Sąjungos oficialusis leidinys

                  L 324/9

         TARYBOS SPRENDIMAS (ES, Euratomas) 2019/2139
         2019 m. gruodžio 10 d.
         kuriuo skiriami du nepriklausomų žymių asmenų komiteto nariai pagal Europos Parlamento ir Tarybos reglamento (ES, Euratomas) Nr. 1141/2014 dėl Europos politinių partijų ir Europos politinių fondų statuto ir finansavimo 11 straipsnio 1 dalį
         EUROPOS SĄJUNGOS TARYBA
         atsižvelgdama į Sutartį dėl Europos Sąjungos veikimo,
         atsižvelgdama į Europos atominės energijos bendrijos steigimo sutartį,
         atsižvelgdama į 2014 m. spalio 22 d. Europos Parlamento ir Tarybos reglamentą (ES, Euratomas) Nr. 1141/2014 dėl Europos politinių partijų ir Europos politinių fondų statuto ir finansavimo (1), ypač į jo 11 straipsnio 1 dalį,
         kadangi:

                     (1)

                     Reglamento (ES, Euratomas) Nr. 1141/2014 11 straipsnio 1 dalimi įsteigiamas nepriklausomų žymių asmenų komitetas (toliau – komitetas);

                     (2)

                     Reglamento (ES, Euratomas) Nr. 1141/2014 11 straipsnio 1 dalyje numatyta, kad komitetą turi sudaryti šeši nariai; Europos Parlamentas, Taryba ir Komisija skiria po du narius. Komitetas turi būti atnaujinamas per šešis mėnesius po to, kai baigiasi pirmoji po kiekvienų rinkimų į Europos Parlamentą vykstanti Europos Parlamento sesija. Narių įgaliojimai negali būti atnaujinami,

               PRIĖMĖ ŠĮ SPRENDIMĄ:

            1 straipsnis

               1.   Nepriklausomų žymių asmenų komiteto nariais to komiteto kadencijos laikotarpiui skiriami:

                           —

                           Algis KRUPAVIČIUS,

                           —

                           Christian WALDHOFF.

               2.   Paskyrimas vykdomas su sąlyga, kad kiekvienas paskirtas narys pasirašo šio sprendimo priede pateiktą deklaraciją dėl nepriklausomumo ir interesų konflikto nebuvimo.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2019 m. gruodžio 10 d.

                  Tarybos vardu

                  Pirmininkė

               T. TUPPURAINEN

            (1)  OL L 317, 2014 11 4, p. 1.

            PRIEDAS

               DEKLARACIJA DĖL NEPRIKLAUSOMUMO IR INTERESŲ KONFLIKTO NEBUVIMO

            Aš, toliau pasirašęs (-iusi), ………………………………. pareiškiu, kad susipažinau su Europos Parlamento ir Tarybos reglamento (ES, Euratomas) Nr. 1141/2014 dėl Europos politinių partijų ir Europos politinių fondų statuto ir finansavimo 11 straipsnio 1 dalimi ir vykdysiu savo kaip nepriklausomų žymių asmenų komiteto nario pareigas visiškai nepriklausomai ir visapusiškai laikydamasis (-i) to reglamento nuostatų.
            Nesieksiu gauti jokios institucijos ar vyriausybės arba jokios kitos įstaigos, biuro ar agentūros nurodymų ir jų nevykdysiu. Susilaikysiu nuo bet kokių veiksmų, kurie yra nesuderinami su mano pareigų pobūdžiu.
            Pareiškiu, kad, kiek man žinoma, nėra su manimi susijusio interesų konflikto. Interesų konfliktas kyla, kai nepriklausomų žymių asmenų komiteto nario pareigas nešališkai ir objektyviai vykdyti trukdo priežastys, susijusios su šeima, asmeniniu gyvenimu, politinėmis, pilietinėmis, filosofinėmis ar religinėmis pažiūromis, ekonominiu interesu arba kitu su gavėju turimu bendru interesu.
            Visų pirma, pareiškiu, kad nesu Europos Parlamento, Tarybos ar Komisijos narys (-ė). Neturiu rinkimų mandato. Nesu Europos Sąjungos pareigūnas arba kitas tarnautojas. Nesu jokios Europos politinės partijos arba Europos politinio fondo dabartinis ar buvęs darbuotojas.

               Priimta …

                     [DATA + paskirtojo

                     nepriklausomų žymių asmenų

                     komiteto nario

                     PARAŠAS]


title: Tarybos Sprendimas (ES) 2019/2136 2019 m. gruodžio 5 d. kuriuo suteikiami įgaliojimai pradėti derybas dėl 1992 m. Tarptautinio cukraus susitarimo pakeitimų

text:
13.12.2019

                  LT

                  Europos Sąjungos oficialusis leidinys

                  L 324/3

         TARYBOS SPRENDIMAS (ES) 2019/2136
         2019 m. gruodžio 5 d.
         kuriuo suteikiami įgaliojimai pradėti derybas dėl 1992 m. Tarptautinio cukraus susitarimo pakeitimų
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 3 ir 4 dalimis,
         atsižvelgdama į Europos Komisijos rekomendaciją,
         kadangi:

                     (1)

                     Tarybos sprendimu 92/580/EEB (1) Sąjunga tapo 1992 m. Tarptautinio cukraus susitarimo (2) (TCS) šalimi ir Tarptautinės cukraus organizacijos (TCO) nare;

                     (2)

                     nuo 1995 m. Sąjunga pritardavo, kad TCS būtų pratęsiamas dvejų metų laikotarpiams. 2019 m. liepos 19 d. per 55-ąją Tarptautinės cukraus tarybos (TCT) sesiją Komisija, gavusi Tarybos leidimą, išreiškė palankią poziciją dėl TCS galiojimo pratęsimo ne ilgesniam kaip dvejų metų laikotarpiui, kuris baigiasi 2021 m. gruodžio 31 d.;

                     (3)

                     2019 m. liepos 19 d. TCT priėmė sprendimą pratęsti TCS dvejiems metams iki 2021 m. gruodžio 31 d.;

                     (4)

                     pagal TCS 8 straipsnį TCT vykdo visas funkcijas, reikalingas TCS nuostatoms įgyvendinti, arba užtikrina jų vykdymą. Pagal TCS 13 straipsnį visi TCT sprendimai priimami iš esmės bendru sutarimu. Nesant bendro sutarimo, sprendimai priimami paprasta balsų dauguma, išskyrus atvejus, kai TCS nustatyta, kad sprendimas turi būti priimtas specialia balsų dauguma;

                     (5)

                     pagal TCS 25 straipsnį visų TCO narių balsų suma – 2 000 balsų. Kiekvienas TCO narys turi nustatytą balsų skaičių. Jis kasmet koreguojamas remiantis iš anksto TCS nustatytais kriterijais;

                     (6)

                     Sąjunga yra suinteresuota prisijungti prie tarptautinio cukraus susitarimo, nes cukraus sektorius svarbus daugeliui valstybių narių ir Europos cukraus sektoriaus ekonomikai;

                     (7)

                     tačiau TCS institucinė struktūra, ir ypač balsų paskirstymas TCO nariams, pagal kurį taip pat nustatomas finansinis narių įnašas TCO, nebeatitinka pasaulinės cukraus rinkos realijų;

                     (8)

                     pagal TCS taisykles dėl finansinių įnašų TCO nuo 1992 m. Sąjungos finansinis įnašas išliko toks pats, nors pasaulinė cukraus rinka, visų pirma santykinė Sąjungos padėtis joje, nuo to laiko iš esmės pasikeitė. Todėl pastaraisiais metais Sąjunga TCO prisiėmė neproporcingai didelę biudžeto išlaidų dalį ir atsakomybę;

                     (9)

                     Tarybos sprendimu (ES) 2017/2242 (3) Komisija gavo Tarybos įgaliojimus pradėti derybas Tarptautinėje cukraus taryboje su kitomis TCS šalimis siekiant atnaujinti TCS, visų pirma kiek tai susiję su ISO narių balsų skaičiaus ir finansinių įnašų neatitiktimi jų santykinei padėčiai pasaulinėje cukraus rinkoje. Šie įgaliojimai galioja iki 2019 m. gruodžio 31 d.;

                     (10)

                     remdamasi įgaliojimais, suteiktais Sprendimu (ES) 2017/2242, Komisija pradėjo derybas su TCO valstybėmis narėmis ir pateikė pasiūlymų dėl TCS 25 straipsnio pakeitimo. 2019 m. liepos 19 d. TCT priėmė sprendimą iki savo posėdžio, vyksiančio 2019 m. lapkričio mėn., pradėti derybas dėl dalinės TCS peržiūros vadovaujantis Jungtinių Tautų prekybos ir plėtros konferencijos (UNCTAD) gairėmis. Gavusi kelių TCO valstybių narių prašymus, TCT nusprendė, kad oficialios derybos bus vedamos ne tik dėl Sąjungos pasiūlytos TCS 25 straipsnio peržiūros, bet ir dėl kitų TCS sričių. Šios kitos sritys – tai visų pirma TCS tikslai ir darbo programa. Remiantis TCT sprendimu, šios derybos turi būti užbaigtos ne vėliau kaip 2021 m. gruodžio 31 d.;

                     (11)

                     todėl reikia, kad Taryba suteiktų naujus įgaliojimus, kurie apimtų platesnę derybų aprėptį ir ilgesnį laikotarpį;

                     (12)

                     visi tose derybose sutarti pakeitimai turėtų būti priimti TCS 44 straipsnyje nustatyta tvarka. Pagal tą straipsnį TCT specialiu balsavimu gali rekomenduoti TCO nariams iš dalies pakeisti TCS. Sąjunga, kaip TCT narė, pagal TCS 7 straipsnį turėtų galėti dalyvauti derybose dėl TCS institucinės struktūros pakeitimo;

                     (13)

                     todėl tikslinga, kad Komisijai būtų leista pradėti derybas TCT dėl TCS pakeitimų ir būtų priimtos derybų gairės, o vesdama derybas Komisija toliau konsultuotųsi su specialiuoju komitetu, paskirtu Sprendimu (ES) 2017/2242,

               PRIĖMĖ ŠĮ SPRENDIMĄ:

            1 straipsnis

               1.   Komisija įgaliojama pradėti derybas dėl 1992 m. Tarptautinio cukraus susitarimo pakeitimų.

               2.   Derybos vedamos remiantis Tarybos derybiniais nurodymais, pateiktais šio sprendimo papildyme.

            2 straipsnis
            Derybos vedamos konsultuojantis su Biržos prekių darbo grupe.

            3 straipsnis
            Šis sprendimas taikomas iki 2021 m. gruodžio 31 d.

            4 straipsnis
            Šis sprendimas skirtas Komisijai.

            Priimta Briuselyje 2019 m. gruodžio 5 d.

                  Tarybos vardu

                  Pirmininkas

               M. LINTILÄ

            (1)  1992 m. lapkričio 13 d. Tarybos sprendimas 92/580/EEB dėl 1992 m. Tarptautinio cukraus susitarimo pasirašymo ir sudarymo (OL L 379, 1992 12 23, p. 15).

            (2)  1992 m. Tarptautinis cukraus susitarimas (OL L 379, 1992 12 23, p. 16).

            (3)  2017 m. lapkričio 30 d. Tarybos sprendimas (ES) 2017/2242, kuriuo suteikiami įgaliojimai pradėti derybas dėl 1992 m. Tarptautinio cukraus susitarimo pakeitimų (OL L 322, 2017 12 7, p. 29).


title: Tarybos sprendimas (ES) 2019/2137 2019 m. gruodžio 5 d. kuriuo nustatoma, kad Rumunija nesiėmė veiksmingų priemonių, kuriomis būtų atsižvelgiama į 2019 m. birželio 14 d. Tarybos rekomendaciją

text:
13.12.2019

                  LT

                  Europos Sąjungos oficialusis leidinys

                  L 324/5

         TARYBOS SPRENDIMAS (ES) 2019/2137
         2019 m. gruodžio 5 d.
         kuriuo nustatoma, kad Rumunija nesiėmė veiksmingų priemonių, kuriomis būtų atsižvelgiama į 2019 m. birželio 14 d. Tarybos rekomendaciją
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 1997 m. liepos 7 d. Tarybos reglamentą (EB) Nr. 1466/97 dėl biudžeto būklės priežiūros stiprinimo ir ekonominės politikos priežiūros bei koordinavimo (1), ypač į jo 10 straipsnio 2 dalies 4 pastraipą,
         atsižvelgdama į Europos Komisijos rekomendaciją,
         kadangi:

                     (1)

                     2017 m. birželio mėn. ir 2018 m. birželio mėn. Taryba pagal Sutarties 121 straipsnio 4 dalį nustatė, kad atitinkamai 2016 ir 2017 m. buvo labai nukrypta nuo Rumunijos vidutinio laikotarpio biudžeto tikslo arba nuo koregavimo plano, kuriuo to tikslo siekiama. Atsižvelgdama į tuos nustatytus didelius nukrypimus, 2017 m. birželio 16 d. (2) ir 2018 m. birželio 22 d. (3) Taryba Rumunijai pateikė rekomendacijas imtis būtinų priemonių tiems nukrypimams pašalinti. Vėliau Taryba nustatė, kad Rumunija nesiėmė veiksmingų priemonių, kuriomis būtų atsižvelgta į tas rekomendacijas, bei 2017 m. gruodžio 5 d. (4) ir 2018 m. gruodžio 4 d. (5) atitinkamai pateikė patikslintas rekomendacijas. Vėliau Taryba nustatė, kad Rumunija nesiėmė veiksmingų priemonių, kuriomis būtų atsižvelgta į tas patikslintas rekomendacijas;

                     (2)

                     2019 m. birželio 14 d. Taryba nustatė, kad 2018 m. Rumunijoje vėl buvo labai nukrypta nuo koregavimo plano, kuriuo siekiama vidutinio laikotarpio biudžeto tikslo. Remdamasi tuo Taryba pateikė rekomendaciją (6) Rumunijai imtis būtinų priemonių užtikrinti, kad grynųjų pirminių valdžios sektoriaus išlaidų (7) nominalus augimas 2019 m. neviršytų 4,5 %, o 2020 m. –5,1 %; tai atitiktų 1,0 % bendrojo vidaus produkto (BVP) metinį struktūrinį koregavimą 2019 m. ir 0,75 % BVP – 2020 m. Taryba Rumunijai taip pat rekomendavo visas nenumatytas pajamas panaudoti deficitui mažinti ir biudžeto konsolidavimo priemonėmis augimui palankiu būdu užtikrinti ilgalaikį valdžios sektoriaus struktūrinio balanso pagerėjimą. Taryba Rumunijai nustatė 2019 m. spalio 15 d. terminą, iki kurio reikėjo pateikti ataskaitą dėl priemonių, kurių imtasi atsižvelgiant į 2019 m. birželio 14 d. rekomendaciją;

                     (3)

                     2019 m. rugsėjo 25 d. Komisija Rumunijoje surengė sustiprintos priežiūros vizitą, per kurį vykdė stebėseną vietoje pagal Reglamento (EB) Nr. 1466/97–11 straipsnio 2 dalį. Rumunijos valdžios institucijoms perdavusi preliminarias išvadas, kad jos galėtų pateikti savo pastabas, 2019 m. lapkričio 20 d. Komisija savo išvadas pateikė Tarybai. Tos išvados paskelbtos viešai. Komisijos ataskaitoje daroma išvada, kad Rumunijos valdžios institucijos planuoja imtis struktūrinio koregavimo tik nuo 2022 m., dėl to neketina imtis priemonių pagal 2019 m. birželio 14 d. Tarybos rekomendaciją;

                     (4)

                     2019 m. spalio 15 d. Rumunijos valdžios institucijos pateikė ataskaitą dėl priemonių, kurių imtasi atsižvelgiant į 2019 m. birželio 14 d. Tarybos rekomendaciją. Ataskaitoje nepateikiama išsami atskirų biudžeto kategorijų projekcija ir į ją neįtrauktas kiekvienos minėtos priemonės poveikis biudžetui. Todėl ataskaita netenkina Tarybos rekomenduojamo ataskaitų teikimo reikalavimo. Ataskaitoje Rumunijos valdžios institucijos pakartojo, kad jų 2019 m. tikslas tebėra 2,8 % BVP nominalus deficitas – toks pat kaip ir 2019 m. konvergencijos programoje. Jei nominalaus deficito tikslas būtų pasiektas, valdžios sektoriaus deficitas, palyginti su 2018 m., tik šiek tiek sumažėtų, nepaisant to, kad Rumunijos ekonomika sparčiai auga. 2020 m. Rumunijos valdžios institucijos siekia 2,9 % BVP nominalaus deficito, didesnio negu 2,7 % BVP, nustatyto 2019 m. konvergencijos programoje. Apskritai ataskaitoje nurodytų priemonių fiskalinis poveikis yra mažesnis negu 2019 m. birželio 14 d. Tarybos rekomendacijoje nustatytas reikalavimas;

                     (5)

                     remiantis Komisijos 2019 m. rudens prognoze, 2019 m. grynųjų pirminių valdžios sektoriaus išlaidų augimas turėtų būti 12,8 %, gerokai didesnis už rekomenduojamą 4,5 % augimą (nukrypimas –2,5 % BVP). Numatoma, kad struktūrinis balansas pablogės 0,8 % BVP, palyginti su rekomenduojamu 1,0 % BVP pagerėjimu (nukrypimas –1,8 % BVP). Todėl abu rodikliai rodo, kad bus nukrypta nuo rekomenduojamo koregavimo. Bendrame vertinime patvirtinamas nukrypimas nuo rekomenduojamo koregavimo 2019 m.;

                     (6)

                     remiantis Komisijos 2019 m. rudens prognoze, 2020 m. grynųjų pirminių valdžios sektoriaus išlaidų augimas turėtų būti 11,1 %, gerokai didesnis už rekomenduojamą 5,1 % augimą (nukrypimas –1,8 % BVP). Numatoma, kad struktūrinis balansas pablogės 0,8 % BVP, palyginti su rekomenduojamu 0,75 % BVP pagerėjimu (nukrypimas –1,6 % BVP). Taigi, abu rodikliai rodo, kad gali būti panašiu mastu nukrypta nuo reikiamo koregavimo. Bendrame vertinime patvirtinamas nukrypimas nuo rekomenduojamo koregavimo 2020 m.;

                     (7)

                     be to, Komisijos 2019 m. rudens prognozėje numatoma, kad 2019 m. valdžios sektoriaus deficitas bus 3,6 %, o 2020 m. –4,4 %, t. y. viršys Sutartyje nustatytą 3 % BVP pamatinę vertę;

                     (8)

                     iš to, kas išdėstyta pirmiau, galima daryti išvadą, kad Rumunija nepakankamai atsižvelgė į 2019 m. birželio 14 d. Tarybos rekomendaciją,

               PRIĖMĖ ŠĮ SPRENDIMĄ:

            1 straipsnis
            Rumunija nesiėmė veiksmingų priemonių, kuriomis būtų atsižvelgiama į 2019 m. birželio 14 d. Tarybos rekomendaciją.

            2 straipsnis
            Šis sprendimas skirtas Rumunijai.

            Priimta Briuselyje 2019 m. gruodžio 5 d.

                  Tarybos vardu

                  Pirmininkas

               M. LINTILÄ

            (1)  OL L 209, 1997 8 2, p. 1.

            (2)  2017 m. birželio 16 d. Tarybos rekomendacija dėl didelio pastebėto nukrypimo nuo koregavimo plano, kuriuo siekiama vidutinio laikotarpio biudžeto tikslo, ištaisymo Rumunijoje (OL C 216, 2017 7 6, p. 1).

            (3)  2018 m. birželio 22 d. Tarybos rekomendacija dėl didelio pastebėto nukrypimo nuo koregavimo plano, kuriuo siekiama vidutinio laikotarpio biudžeto tikslo, ištaisymo Rumunijoje (OL C 223, 2018 6 27, p. 3).

            (4)  2017 m. gruodžio 5 d. Tarybos rekomendacija dėl didelio pastebėto nukrypimo nuo koregavimo plano, kuriuo siekiama vidutinio laikotarpio biudžeto tikslo, ištaisymo Rumunijoje (OL L 439, 2017 12 20, p. 1).

            (5)  2018 m. gruodžio 4 d. Tarybos rekomendacija dėl didelio pastebėto nukrypimo nuo koregavimo plano, kuriuo siekiama vidutinio laikotarpio biudžeto tikslo, ištaisymo Rumunijoje (OL C 460, 2018 12 21, p. 1).

            (6)  2019 m. birželio 14 d. Tarybos rekomendacija ištaisyti pastebėtą didelį nukrypimą nuo koregavimo plano, kuriuo siekiama vidutinio laikotarpio biudžeto tikslo, Rumunijoje (OL C 210, 2019 6 21, p. 1).

            (7)  Grynąsias pirmines valdžios sektoriaus išlaidas sudaro visos valdžios sektoriaus išlaidos, atmetus palūkanų išlaidas, Sąjungos fondų pajamomis visiškai kompensuojamas Sąjungos programų išlaidas ir išlaidų nedarbo išmokoms nediskrecinius pokyčius. Nacionaliniu lygmeniu finansuojamas bendrojo pagrindinio kapitalo formavimas išlyginamas per ketverių metų laikotarpį. Įskaičiuojamos diskrecinės su pajamomis susijusios priemonės arba įstatymais nustatytas pajamų padidėjimas. Vienkartinės priemonės, susijusios tiek su pajamomis, tiek su išlaidomis, neįskaičiuojamos.


title: Tarybos Sprendimas (ES) 2019/2172 2019 m.gruodžio 5 d. kuriuo nustatoma, kad Vengrija nesiėmė veiksmingų priemonių, kuriomis būtų atsižvelgiama į 2019 m. birželio 14 d. Tarybos rekomendaciją

text:
19.12.2019

                  LT

                  Europos Sąjungos oficialusis leidinys

                  L 329/91

         TARYBOS SPRENDIMAS (ES) 2019/2172
         2019 m.gruodžio 5 d.
         kuriuo nustatoma, kad Vengrija nesiėmė veiksmingų priemonių, kuriomis būtų atsižvelgiama į 2019 m. birželio 14 d. Tarybos rekomendaciją
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 1997 m. liepos 7 d. Tarybos reglamentą (EB) Nr. 1466/97 dėl biudžeto būklės priežiūros stiprinimo ir ekonominės politikos priežiūros bei koordinavimo (1), ypač į jo 10 straipsnio 2 dalį,
         atsižvelgdama į Europos Komisijos rekomendaciją,
         kadangi:

                     (1)

                     2018 m. birželio 22 d. Taryba pagal Sutarties 121 straipsnio 4 dalį nustatė, kad 2017 m. buvo labai nukrypta nuo Vengrijos vidutinio laikotarpio biudžeto tikslo. Atsižvelgdama į tą nustatytą didelį nukrypimą Taryba 2018 m. birželio 22 d. pateikė rekomendaciją (2), kurioje rekomendavo Vengrijai imtis būtinų priemonių tam nukrypimui pašalinti. Vėliau Taryba nustatė, kad Vengrija nesiėmė veiksmingų priemonių, kuriomis būtų atsižvelgta į tą rekomendaciją, ir 2018 m. gruodžio 4 d. pateikė patikslintą rekomendaciją (3). Vėliau Taryba nustatė, kad Vengrija nesiėmė veiksmingų priemonių, kuriomis būtų atsižvelgta ir į tą patikslintą rekomendaciją;

                     (2)

                     2019 m. birželio 14 d. Taryba nustatė, kad 2018 m. Vengrijoje vėl buvo labai nukrypta nuo koregavimo plano, kuriuo siekiama vidutinio laikotarpio biudžeto tikslo. Remdamasi tuo Taryba pateikė rekomendaciją (4) Vengrijai imtis būtinų priemonių užtikrinti, kad grynųjų pirminių valdžios sektoriaus išlaidų (5) nominalus augimas 2019 m. neviršytų 3,3 %, o 2020 m. –4,7 %; tai atitiktų 1,0 % bendrojo vidaus produkto (BVP) metinį struktūrinį koregavimą 2019 m. ir 0,75 % BVP – 2020 m. 2020 m. rekomenduotos pastangos buvo laikomos tinkamomis, jei 2019 m. bus laikomasi prašomo koregavimo. Taryba Vengrijai taip pat rekomendavo visas nenumatytas pajamas panaudoti deficitui mažinti ir biudžeto konsolidavimo priemonėmis augimui palankiu būdu užtikrinti ilgalaikį valdžios sektoriaus struktūrinio balanso pagerėjimą. Taryba Vengrijai nustatė 2019 m. spalio 15 d. terminą, iki kurio reikėjo pateikti ataskaitą dėl priemonių, kurių imtasi atsižvelgiant į 2019 m. birželio 14 d. rekomendaciją;

                     (3)

                     2019 m. rugsėjo 26 d. Komisija Vengrijoje surengė sustiprintos priežiūros vizitą, per kurį vykdė stebėseną vietoje pagal Reglamento (EB) Nr. 1466/97 -11 straipsnio 2 dalį. Vengrijos valdžios institucijoms perdavusi preliminarias išvadas, kad jos galėtų pateikti savo pastabas, 2019 m. lapkričio 20 d. Komisija savo išvadas pateikė Tarybai. Tos išvados paskelbtos viešai. Komisijos ataskaitoje daroma išvada, kad Vengrijos valdžios institucijos ketina toliau laikytis 2019 m. 1,8 % BVP nominalaus deficito tikslo, nustatyto 2019 m. konvergencijos programoje. 2020 m. Vengrijos valdžios institucijos patikslino deficito tikslą iki 1 % BVP – platesnio užmojo nei 2019 m. konvergencijos programoje nurodytas 1,5 % BVP tikslas. Todėl Vengrijos valdžios institucijos planuoja imtis priemonių 2019 m. birželio 14 d. rekomendacijai įgyvendinti tik 2020 m.;

                     (4)

                     2019 m. spalio 15 d. Vengrijos valdžios institucijos pateikė ataskaitą dėl priemonių, kurių imtasi atsižvelgiant į 2019 m. birželio 14 d. Tarybos rekomendaciją. Nepaisant palankesnių makroekonominių ir fiskalinių pokyčių nuo 2019 m. pradžios iki dabar, toje ataskaitoje Vengrijos valdžios institucijos laikosi 2019 m. konvergencijos programoje nustatyto 1,8 % BVP valdžios sektoriaus deficito tikslo 2019 m. Vengrijos valdžios institucijos patvirtina, kad 2020 m. nominalaus deficito tikslas yra 1,0 % BVP, kaip numatyta 2020 m. biudžete, ir 0,5 % BVP geresnis nei 2019 m. konvergencijos programoje numatytas tikslas. Ataskaitoje primenama, kad į 2020 m. deficito tikslą įtrauktas didelis rezervas (1 % BVP), kuriuo siekiama valdyti išorės riziką ir kuris gali būti panaudotas tik tuo atveju, jei tikimasi, kad deficito tikslas bus pasiektas. Ataskaitoje išvardytos deficitą didinančios priemonės, nurodytos „Ekonomikos apsaugos veiksmų plane“, kurį Vengrijos Vyriausybė priėmė 2019 m. gegužės 30 d. ir kurio tikslas – artimiausiais metais išlaikyti 2 procentiniais punktais Sąjungos vidurkį viršijantį augimo tempą. Daugelis ataskaitoje išvardytų ekonominių programų iš esmės yra neįvertintos kiekybiškai; ataskaitoje taip pat nepateikiama jokių 2019 ir 2020 m. biudžeto projekcijų. Todėl ataskaita neatitinka Tarybos rekomenduojamo ataskaitų teikimo reikalavimo;

                     (5)

                     remiantis Komisijos 2019 m. rudens prognoze, 2019 m. grynųjų pirminių valdžios sektoriaus išlaidų augimas turėtų būti 6,8 %, gerokai didesnis už rekomenduojamą 3,3 % augimą (nukrypimas –1,3 % BVP). Numatoma, kad struktūrinis balansas pagerės 0,5 % BVP, palyginti su rekomenduojamu 1,0 % BVP pagerėjimu (nukrypimas –0,5 % BVP). Taigi, abu rodikliai rodo, kad bus nukrypta nuo rekomenduojamo koregavimo. Išlaidų kriterijaus duomenis neigiamai veikia tai, kad naudojamas, palyginti su dabartiniais įverčiais, žemesnis BVP defliatorius, kuriuo grindžiamas tas rodiklis. Be to, išlaidų kriterijaus duomenis šiek tiek neigiamai veikia nacionaliniu lygmeniu finansuojamų investicijų subalansavimas. Savo ruožtu struktūriniam balansui teigiamą poveikį daro didesnis potencialaus augimo įvertis, kuriuo grindžiamas tas rodiklis, o neigiamą poveikį – pajamų trūkumas. Atsižvelgiant į šiuos veiksnius, bendrame vertinime patvirtinamas nukrypimas nuo rekomenduojamo koregavimo 2019 m.;

                     (6)

                     remiantis Komisijos 2019 m. rudens prognoze, 2020 m. grynųjų pirminių valdžios sektoriaus išlaidų augimas turėtų būti 7,5 %, gerokai didesnis už rekomenduojamą 4,7 % augimą (nukrypimas –1,0 % BVP). Numatoma, kad struktūrinis balansas pagerės 1,2 % BVP, 0,4 procentinio punkto viršys Tarybos rekomenduotas 0,75 % BVP pastangas. Todėl išlaidų kriterijus rodo riziką, kad bus nukrypta nuo reikalaujamo koregavimo, o struktūrinis balansas rodo reikalavimų laikymąsi su santykinai dideliu neatitikimu. Pastaraisiais metais viešosios investicijos nuolat didėjo ir 2019 m. siekė 6,4 % BVP, o tai neabejotinai didžiausias rodiklis Sąjungoje. Atsižvelgiant į tai, 2020 m. planuojamas sumažinimas vertinamas kaip ilgesnis valstybės investicijų rodiklio normalizavimas. Nors struktūrinio balanso pokytis visiškai atspindi investicijų mažinimą, dėl tolygesnio investicijų profilio, naudojamo apskaičiuojant išlaidų kriterijų, išlaidų kriterijus lemia pernelyg neigiamą fiskalinių pastangų rodiklį. Išlaidų kriterijų neigiamai veikia ir tai, kad naudojamas, palyginti su dabartiniais įverčiais, žemesnis BVP defliatorius. Atsižvelgiant į šiuos veiksnius, išlaidų kriterijus rodytų atitiktį reikalavimui. Kartu struktūriniam balansui teigiamą poveikį daro didesnis potencialaus BVP augimo, kuriuo grindžiamas jo apskaičiavimas, punktinis įvertis, palyginti su vidutinio laikotarpio vidurkiu, kuriuo grindžiamas išlaidų kriterijus. Atsižvelgiant į šiuos apsvarstymus, bendrame vertinime daroma išvada, kad 2020 m. Vengrija pasieks rekomenduojamą koregavimą;

                     (7)

                     iš to, kas išdėstyta pirmiau, galima daryti išvadą, kad Vengrija nepakankamai atsižvelgė į 2019 m. birželio 14 d. Tarybos rekomendaciją. Fiskalinės pastangos nėra pakankamos užtikrinti, kad grynųjų pirminių valdžios sektoriaus išlaidų nominalus augimas 2019 m. neviršytų 3,3 % ir tai atitiktų 1,0 % BVP metinį struktūrinį koregavimą, o 2020 m. numatytos fiskalinės pastangos iš esmės atitinka rekomenduojamą koregavimą,

               PRIĖMĖ ŠĮ SPRENDIMĄ:

            1 straipsnis
            Vengrija nesiėmė veiksmingų priemonių, kuriomis būtų atsižvelgiama į 2019 m. birželio 14 d. Tarybos rekomendaciją.

            2 straipsnis
            Šis sprendimas skirtas Vengrijai.

            Priimta Briuselyje 2019 m. gruodžio 5 d.

                  Tarybos vardu

                  Pirmininkas

               M. LINTILÄ

            (1)  OL L 209, 1997 8 2, p. 1.

            (2)  2018 m. birželio 22 d. Tarybos rekomendacija dėl didelio pastebėto nukrypimo nuo koregavimo plano, kuriuo siekiama vidutinio laikotarpio biudžeto tikslo, ištaisymo Vengrijoje (OL C 223, 2018 6 27, p. 1).

            (3)  2018 m. gruodžio 4 d. Tarybos rekomendacija dėl didelio pastebėto nukrypimo nuo koregavimo plano, kuriuo siekiama vidutinio laikotarpio biudžeto tikslo, ištaisymo Vengrijoje (OL C 460, 2018 12 21, p. 4).

            (4)  2019 m. birželio 14 d. Tarybos rekomendacija ištaisyti pastebėtą didelį nukrypimą nuo koregavimo plano, kuriuo siekiama vidutinio laikotarpio biudžeto tikslo, Vengrijoje (OL C 210, 2019 6 21, p. 4).

            (5)  Grynąsias pirmines valdžios sektoriaus išlaidas sudaro visos valdžios sektoriaus išlaidos, atmetus palūkanų išlaidas, Sąjungos fondų pajamomis visiškai kompensuojamas Sąjungos programų išlaidas ir išlaidų nedarbo išmokoms nediskrecinius pokyčius. Nacionaliniu lygmeniu finansuojamas bendrojo pagrindinio kapitalo formavimas išlyginamas per ketverių metų laikotarpį. Įskaičiuojamos diskrecinės su pajamomis susijusios priemonės arba įstatymais nustatytas pajamų padidėjimas. Vienkartinės priemonės, susijusios tiek su pajamomis, tiek su išlaidomis, neįskaičiuojamos.


title: Tarybos Sprendimas (ES) 2019/2173 2019 m. gruodžio 16 d. kuriuo skiriami penki Audito Rūmų nariai

text:
19.12.2019

                  LT

                  Europos Sąjungos oficialusis leidinys

                  L 329/94

         TARYBOS SPRENDIMAS (ES) 2019/2173
         2019 m. gruodžio 16 d.
         kuriuo skiriami penki Audito Rūmų nariai
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 286 straipsnio 2 dalį,
         atsižvelgdama į Vokietijos Federacinės Respublikos, Graikijos Respublikos, Prancūzijos Respublikos, Liuksemburgo Didžiosios Hercogystės ir Nyderlandų Karalystės pasiūlymus,
         atsižvelgdama į Europos Parlamento nuomones (1),
         kadangi:

                     (1)

                     Nikolaos MILIONIS, Danièle LAMARQUE, Henri GRETHEN ir Alex BRENNINKMEIJER kadencijos baigiasi 2019 m. gruodžio 31 d.;

                     (2)

                     Klaus-Heiner LEHNE kadencija baigiasi 2020 m. vasario 29 d.;

                     (3)

                     todėl turėtų būti paskirti penki Audito Rūmų nariai,

               PRIĖMĖ ŠĮ SPRENDIMĄ:

            1 straipsnis
            Audito Rūmų nariais skiriami šie asmenys:

                        a)

                        2020 m. sausio 1 d. – 2025 m. gruodžio 31 d. laikotarpiui:

                                    —

                                    Nikolaos MILIONIS,

                                    —

                                    François-Roger CAZALA,

                                    —

                                    Joëlle ELVINGER,

                                    —

                                    Alex BRENNINKMEIJER;

                        b)

                        2020 m. kovo 1 d. – 2026 m. vasario 28 d. laikotarpiui:

                                    —

                                    Klaus-Heiner LEHNE.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. gruodžio 16 d.

                  Tarybos vardu

                  Pirmininkas

               J. LEPPÄ

            (1)  2019 m. lapkričio 26 d. nuomonės (dar nepaskelbtos Oficialiajame leidinyje).